Title: Træhuse i København
Description: I denne bog har Peter Olesen sat fokus på hovedstadens smukkeste træhuse. København er nemlig langt mere end beton, brosten og asfalt. Faktisk vrimler det med huse og bygninger i godt gammeldags træ. Det handler bare om at kikke efter ? og når du har fundet det første, så dukker resten hurtigt op i dit synsfelt.00Træhuse er noget særligt. Man trækker vejret bedre i et træhus end i et betonhus. Træhuse ånder, der er mere naturlig ventilation end i stenhuse, og de virker mere levende, som om de også selv trækker vejret. De har også andre lyde. Flere steder knirker de, ikke mindst når vinden blæser, og når det stormer. Når man går igennem dem, giver gulve og vægge sig. Træhuse indbyder til hygge!00I Træhuse i København viser Peter Olesen vej til 40 forskellige bygningsværker i træ. De er meget forskellige og undervejs kommer du derfor forbi kolonnaden på Amalienborg, Den Frie Udstillingsbygning på Østerbro, Det Japanske Tårn i Tivoli, Ballonparken på Amager, Dansepavillionen i Sydhavnen, Norske Hytte i Søndermarken, Tennishallen på Rygårds Allé og mange flere.
Subjects: Wooden Building, Guidebooks, Buildings, structures
Places: Denmark, Copenhagen, Copenhagen (Denmark)